ตอนช่วงเช้ามีอาการไข้ ปวดท้อง พอตอนบ่ายไข้ดีขึ้นแต่ก็ยังปวดท้องเหมือนเดิมพอไปอุจจาระก็มีเลือดออกมาด้วย มันเป็นอะไรหรอคะ
สวัสดีค่ะ อาการอุจจาระมีเลือดปน อาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก หรือถ่ายมากๆกรณีท้องเสีย-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรแต่ในกรณีนี้ที่มีไข้และปวดท้องบิดๆร่วมด้วย เป็นเฉียบพลันอาจเกิดจากอาหารเป็นพิษและลำไส้อักเสบ ที่พอถ่ายมากๆทำให้เกิดแผลที่ทวารหนักได้การดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไปหากยังถ่ายเป็นเลือดเรื้อรัง ควรรีบไปพบแพทย์เพื่อตรวจเพิ่มเติม